Geen Woolies-kalkoen vir Kersfees | Maroela Media
Suid-Afrikaners wat normaalweg tydens Kersfees aan 'n vet gestopte kalkoen van Woolworths smul, sal vanjaar hul jaarlikse plesier elders moet aanskaf.
Talle Woolworths-liefhebbers het kopgekrap nadat kennisgewings in winkels opgesit is oor die skynbare tekort aan kalkoene. Hierin vra die winkel om verskoning dat hulle nie in staat is om hierdie feesseisoen heel bevrore kalkoen te verskaf nie, aangesien hulle dit nie in die hande kan kry nie.
'n Woordvoerder van Woolworths het Donderdag aan Maroela Media gesê dat dié multinasionale kos-en-kleinhandelmaatskappy nie vanjaar bevrore kalkoene in hul Suid-Afrikaanse winkels gaan verkoop nie.
"Aangesien daar nie 'n kalkoenbedryf in Suid-Afrika is nie, word al ons heel bevrore kalkoene vanaf betroubare verskaffers in Europa ingevoer.
"Ons kan dit egter nie vanjaar invoer nie, weens 'n uitbreking van voëlgriep in 'n aantal lande in Europa, waarvandaan ons voorraad ontvang," sê die woordvoerder.
Die kennisgewing wat by Woolworths se koswinkels aangebring is. (Foto: Megan Swart/Maroela Media)
Suid-Afrikaners hoef hulle egter nie te bekommer nie, want bevrore kalkoene kan steeds by groot supermarkte soos Checkers en Shoprite aangekoop word.
Hoewel voëlgriep nie dodelik is vir mense nie, versprei dit soos 'n veldbrand onder huishoudelike en wilde voëls wat dikwels tot grootskaalse vrektes lei.
Verskeie handelsvennote vereis eers sertifisering dat daar geen voëlgriepgevalle in die uitvoerder se land is nie, voordat 'n verskaffer van 'n ander land dit kan invoer.
"Ons verskaffers deel ons verbintenis tot dierewelsyn, voedselveiligheid en gehalte, daarom sal ons nooit hierdie waardes wil verontagsaam nie," sê Woolworths se woordvoerder.
The Guardian het onlangs berig dat verskeie gevalle van voëlgriep in Europa en Asië by die Wêreldgesondheidsorganisasie (WGO) aangemeld is.
Noorweë het onlangs dié griep onder 7 000 voëls opgemerk, terwyl die Belgiese, Franse en Nederlandse regerings die land op 'n lys van lande met 'n verhoogde risiko vir voëlgriep geplaas het.
Vroeër vandeesmaand het Brittanje 'n voëlgriepvoorkomingsone gestig wat wetlik vereis dat alle voëlbewaarders streng bio-sekerheidsmaatreëls volg, nadat 'n trop pluimvee naby Dundee in Skotland van kant gemaak is in reaksie op 'n voëlgriepuitbreking.
Indien voëlgriep nie in bedwang gebring word nie, kan dit 'n ernstige gevaar vir die wêreld se voedselsekerheid inhou.
Elk geval n amerikaanse ding.
Jy moet ingeteken wees om te stem34-7Jy moet ingeteken wees om te stem
Wie het nog geld vir daai plek PICK & PAY en Checkers se rakke ook netjies die dae en baie goedkoper.
Jy moet ingeteken wees om te stem25-6Jy moet ingeteken wees om te stem
Wie eet kalkoen vir kersfees in SA?
Ek het nie grootgeword met kalkoen vir kersfees nie, en eet dit ook nie nou nie, Die wat ek wel al geproe het maar aan die droe kant. Ek koop in elk geval niks by Woolies nie want hulle is te duur. Ek is gelukkig met n hoendertjie dankie.
Ek en my kalkoen broers en susters se dankie Woolworths. My bees, hoender en eend broers en susters se ook dankie dat daar nie 'n hoender, in 'n eend, in 'n kalkoen in 'n bees die jaar sal wees nie.